CELEX: C2007/183/07
Language: da
Date: 2007-08-04 00:00:00
Title: Sag C-259/05: Domstolens dom (Første Afdeling) af 21. juni 2007 , straffesag mod Omni Metal Service (anmodning om præjudiciel afgørelse fra Rechtbank te Rotterdam — Nederlandene) (Forordning (EØF) nr. 259/93 — affald — kabler bestående af kobber og PVC — udførsel til Kina med henblik på nyttiggørelse — kategori GC 020 — blandet affald — sammensætning af to materialer, som er opført på den grønne affaldsliste — sådant blandet affald ikke omfattet af listen — følger)

4.8.2007   
            
            
               DA
            
            
               Den Europæiske Unions Tidende
            
            
               C 183/5
            
         Domstolens dom (Første Afdeling) af 21. juni 2007, straffesag mod Omni Metal Service (anmodning om præjudiciel afgørelse fra Rechtbank te Rotterdam — Nederlandene)
   (Sag C-259/05) (1)
   
   (Forordning (EØF) nr. 259/93 - affald - kabler bestående af kobber og PVC - udførsel til Kina med henblik på nyttiggørelse - kategori GC 020 - blandet affald - sammensætning af to materialer, som er opført på den grønne affaldsliste - sådant blandet affald ikke omfattet af listen - følger)
   (2007/C 183/07)
   Processprog: nederlandsk
   Den forelæggende ret
   Rechtbank te Rotterdam
   Part i hovedsagen
   Omni Metal Service
   Sagens genstand
   Anmodning om præjudiciel afgørelse — Rechtbank te Rotterdam — fortolkning af Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (EFT L 30, s. 1) — kabelrester med en diameter på 15 cm sammensat af forskellige materialer, der eventuelt skal betragtes som elektronisk skrot i henhold til kode GC 020 på den grønne affaldsliste i nævnte forordnings bilag II — kan dette affald transporteres uden anmeldelsesprocedure eller er det nødvendigt at transportere det adskilt
   Konklusion
   
               1)
            
            
               Kategori GC 020 i den grønne affaldsliste, der er indeholdt i bilag II til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab, som ændret ved Kommissionens forordning (EF) nr. 2557/2001 af 28. december 2001, skal fortolkes således, at den alene omfatter kabeltråd, hvis den hidrører fra elektronisk udstyr.
            
         
               2)
            
            
               Forordning nr. 259/93, som ændret ved forordning nr. 2557/2001, skal fortolkes således, at den omstændighed, at sammensat affald kombinerer to materialer, som begge er opført på den grønne affaldsliste i bilag II til forordningen, ikke medfører, at den ordning, der er indført ved forordningen, for så vidt angår det affald, der er opført på denne liste, finder anvendelse på nævnte sammensatte affald.
            
         
      (1)  EUT C 243 af 1.10.2005.